gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3886, del 27-11-2000 (2000/9287)

Notificació de la Resolució de la Direcció Territorial de Benestar Social d'Alacant, de data 23 de novembre de 1999.
--------------------------------------------------------------------------------------------------------------------

### Dades del document

Número de DOGV
:   3886

Data del DOGV
:   27-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9287


Organisme emissor
:   Conselleria de Benestar Social

Tipus de document
:   Anunci

Notificació de la Resolució de la Direcció Territorial de Benestar Social d'Alacant, de data 23 de novembre de 1999. [2000/M9287]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè la persona interessada puga tindre coneixement íntegre de l'acte i en quede constància, podrà comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció de Menors, sítia al carrer de Fernando Madroñal, 52, Alacant, de 10.00 a 14.00 hores.
  
Expedient número: 629/1999.
  
Persona interessada: Hilario Alonso González.
  
Últim domicili conegut: carrer de la Marina, número 310, 1r-1r.
  
Resolució de la Direcció Territorial de Benestar Social d'Alacant, de data 23 de novembre de 1999, en la qual s'adopten els acords:
  
Resolució de declaració legal de desemparament i tutela automàtica del seu fill menor A.A.D.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb el que estableix la Llei d'Enjudiciament Civil i segons el que disposa la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 3695, del 24-02-2000 (2000/1166)

RESOLUCIÓ de 30 de novembre de 1999, de la Universitat Politècnica de València, per la qual nomena el senyor José Millet Roig professor titular d'universitat de l'àrea de coneixement de Tecnologia Electrònica, adscrita al Departament d'Enginyeria Electrònica.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3695

Data del DOGV
:   24-02-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/1166


Organisme emissor
:   Universitat Politècnica de València

Tipus de document
:   Resolució

RESOLUCIÓ de 30 de novembre de 1999, de la Universitat Politècnica de València, per la qual nomena el senyor José Millet Roig professor titular d'universitat de l'àrea de coneixement de Tecnologia Electrònica, adscrita al Departament d'Enginyeria Electrònica. [2000/F1166]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 5 de febrer de 1999 d'aquesta universitat, lloc número 27/1999, codi 1808 (BOE de 9 de març de 1999), i presentada per part de la persona interessada la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor José Millet Roig, amb Document Nacional d'Identitat número 16591477, professor titular d'universitat de la Universitat Politècnica de València, de l'àrea de coneixement de Tecnologia Electrònica, adscrita al Departament d'Enginyeria Electrònica.
  
València, 30 de novembre de 1999.- El rector: Justo Nieto Nieto.
Diari Oficial de la Generalitat Valenciana


Sumari del DOGV 3680, del 03-02-2000 (2000/678)

Expedient número 26/1998. Notificació sobre declaració d’arrendament històric valencià. Tràmit d’audiència a l’interessat.
--------------------------------------------------------------------------------------------------------------------------

### Dades del document

Número de DOGV
:   3680

Data del DOGV
:   03-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/678


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Expedient número 26/1998. Notificació sobre declaració d'arrendament històric valencià. Tràmit d'audiència a l'interessat. [2000/S678]
  
Atesa la impossibilitat de notificar de manera personal i directa a la senyora Concepción Arce Cialdini i als hereus de la senyora Teresa Arce Cialdini el tràmit d'audiència a l'interessat en l'expedient número 26/1998, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci.
  
Expedient: 26/1998
  
Titular: senyor Ismael Gimeno Forner
  
Últims propietaris coneguts: senyora Concepción Arce Cialdini i hereus de la senyora Teresa Arce Cialdini.
  
L'expedient es refereix a una superfície de 2 fanecades situada a Massalfassar, paratge del Portal, que s'ha determinat com la parcel·la 164 del polígon 2 d'aquest municipi.
  
L'expedient es troba en les dependències d'aquesta direcció general (Conselleria d'Agricultura, Pesca i Alimentació, c/ Amadeu de Savoia, núm. 2, 3a planta) degudament instruït, raó per la qual es concedeix un termini de 15 dies, en virtut d'allò que es disposa en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè els propietaris actuals de la finca de referència, si s'escau, examinen l'expedient i formulen les al·legacions o presenten els documents que estimen pertinents per a la defensa del seu dret.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3705, del 09-03-2000 (2000/1758)

Informació pública de la reparcel·lació forçosa de la unitat d'execució Benieto-Ciutat del Transport.
-----------------------------------------------------------------------------------------------------

### Dades del document

Número de DOGV
:   3705

Data del DOGV
:   09-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1758


Organisme emissor
:   Ajuntament de Gandia

Tipus de document
:   Anunci

Informació pública de la reparcel·lació forçosa de la unitat d'execució Benieto-Ciutat del Transport. [2000/A1758]
  
Mitjançant el Decret de l'Alcaldia de 29 de febrer de 2000, s'ha resolt iniciar l'expedient de reparcel·lació forçosa de la unitat d'execució Benieto-Ciutat del Transport, situada a l'est de l'àrea de la població, al costat de la CN-332 i la seua variant. El projecte de la reparcel·lació ha sigut presentat per la mercantil Andrés Faus, SA, per tal de desenvolupar les determinacions incloses en el programa i el pla parcial del mateix nom, aprovats pel Ple de l'Ajuntament en la sessió de 3 de juny de 1999, en què va ser adjudicada la seua execució a aquesta mercantil, que actua com a urbanitzador; el projecte d'urbanització de la mercantil va ser aprovat, igualment, per la Resolució d'aquesta Alcaldia de 2 de desembre de 1999. Així mateix, s'ha resolt sotmetre aquest projecte de reparcel·lació als tràmits d'informació pública i d'audiència a les persones interessades durant 20 dies, d'acord amb el que disposa l'article 69 de la Llei Reguladora de l'Activitat Urbanística. Durant aquest període pot examinar-se l'expedient al Departament d'Urbanisme de l'Ajuntament i, si pertoca, formular les al·legacions pertinents.
Diari Oficial de la Generalitat Valenciana


Sumari del DOGV 3782, del 29-06-2000 (2000/5449)

RESOLUCIÓ de 9 de juny de 2000, de la Universitat Politècnica de València, per la qual es modifiquen les retribucions brutes anuals de la senyora Isabel Chiner Signes, nomenada personal eventual, secretària de vicerector, de la Universitat Politècnica de València mitjançant la Resolució de 24 de març de 2000).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/5449


Organisme emissor
:   Universitat Politècnica de València

Tipus de document
:   Resolució

RESOLUCIÓ de 9 de juny de 2000, de la Universitat Politècnica de València, per la qual es modifiquen les retribucions brutes anuals de la senyora Isabel Chiner Signes, nomenada personal eventual, secretària de vicerector, de la Universitat Politècnica de València mitjançant la Resolució de 24 de març de 2000). [2000/M5449]
  
Mitjançant la Resolució de 24 de març de 2000, de la Universitat Politècnica de València (DOGV número 3.746, de 10 de maig de 2000) fou nomenada personal eventual, secretària de vicerector, la senyora Isabel Chiner Signes, amb document nacional d'identitat 56553767-D, amb efectes economicoadministratius des del 9 de març de 2000.
  
En l'esmentada resolució se li assignaven unes retribucions brutes anuals de 2.939.428 pessetes (17.666,32 euros), i s'establia la possibilitat d'incrementar les retribucions mitjançant resolució d'aquest rectorat.
  
Per tot el que s'ha esmentat, i fent ús de les atribucions que a aquest rectorat confereix l'article 48 del Decret 145/1985, de 20 de setembre (DOGV número 291, de 30 de setembre de 1985 i DOGV número 295, de 14 d'octubre de 1985; rectificat segons el DOGV número 372, de 5 de maig de 1986), pel qual s'aprovaren els Estatuts de la Universitat Politècnica de València, resol:
  
Modificar les retribucions brutes anuals que ha de percebre la senyora Isabel Chiner Signes, amb document nacional d'identitat 77276135-L, nomenada personal eventual, secretària de vicerector, mitjançant la Resolució de 24 de març de 2000 amb efectes economicoadministratius des del 9 de març de 2000, que passen a ser de 3.109.660 pessetes (18.689,43 euros) .
  
València, 9 de juny de 2000.- El rector de la Universitat Politècnica de València: Justo Nieto Nieto.
Diari Oficial de la Generalitat Valenciana


Sumari del DOGV 3812, del 10-08-2000 (2000/6694)

RESOLUCIÓ de 3 d'agost de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient per a la creació d'un centre sanitari a Benidorm.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3812

Data del DOGV
:   10-08-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/6694


Data del document
:   03-08-2000

Organisme emissor
:   Conselleria de Sanitat

Tipus de document
:   Resolució

Descriptors 

:   * Benidorm
    * establiment hospitalari

RESOLUCIÓ de 3 d'agost de 2000, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, que sotmet a informació pública l'expedient per a la creació d'un centre sanitari a Benidorm. [2000/6694]
  
En aquesta Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat de la Generalitat Valenciana s'instrueix l'expedient, promogut per Hospimar 2000, SL, (abans Tomtorsa, SL), per a la creació del centre sanitari Hospital de Levante, al carrer en projecte, parcel·la 9, A-2, de Benidorm (Alacant).
  
Segons que preveu l'article 10 de l'Ordre de 10 d'abril de 1989 d'aquesta conselleria (Diari Oficial de la Generalitat Valenciana núm. 1.050), en relació amb el que disposa el Decret 87/1999, de 30 de juliol, resolc:
  
Sotmetre aquest expedient a informació pública durant vint dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en el Servei de Recursos Sanitaris de la Conselleria de Sanitat, situada a València, c/ del misser Mascó, núm. 31, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3755, del 23-05-2000 (2000/4126)

DECRET 65/2000, de 22 de maig, del Govern Valencià, pel qual determina el nombre i la denominació de les conselleries.
----------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2000/05/22/65/dof/vci/html**

### Dades del document

Número de DOGV
:   3755

Data del DOGV
:   23-05-2000

Secció del DOGV
:   I. DISPOSICIONS GENERALS

Número del document
:   2000/4126


Data del document
:   22-05-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria Economia, Hisenda i Ocupació
    * Conselleria Portaveu del Govern
    * Conselleria Cultura i Educació
    * Conselleria Medi Ambient
    * Conselleria Agricultura, Pesca i Alimentació
    * Conselleria Indústria i Comerç
    * Conselleria Sanitat
    * Conselleria Obres Públiques, Urbanisme i Transports
    * Conselleria Justícia i Administracions Públiques
    * Conselleria Benestar Social
    * Govern Valencià
    * competències de l'executiu
    * administració regional
    * legislació

DECRET 65/2000, de 22 de maig, del Govern Valencià, pel qual determina el nombre i la denominació de les conselleries. [2000/M4126]
  
L'article 31.1 de l'Estatut d'Autonomia de la Comunitat Valenciana atribueix a la Generalitat Valenciana la competència per a l'organització de les seues institucions d'autogovern, per la qual cosa, tenint en compte que el propi Estatut en l'article 17.2 limita el nombre de conselleries a 10, el Govern Valencià és competent, d'acord amb el que estableixen els articles 34 i 69 de la Llei 5/1983, de 30 de desembre, de Govern Valencià, per a fixar el nombre d'aquestes, sense excedir de l'expressat, així com per a determinar el nom que han de rebre aquests òrgans de l'administració de la Generalitat Valenciana.
  
Per això, en ús de les atribucions esmentades i amb la deliberació prèvia del Govern Valencià, en la reunió del dia 22 de maig de 2000,
  
DECRETE
  
Article únic
  
Establir que les conselleries que componen l'administració de la Generalitat Valenciana seran 10, amb les denominacions següents:
  
- d'Economia, Hisenda i Ocupació
  
- d'Obres Públiques, Urbanisme i Transports
  
- de Cultura i Educació
  
- de Sanitat
  
- d'Indústria i Comerç
  
- d'Agricultura, Pesca i Alimentació
  
- de Medi Ambient
  
- de Justícia i Administracions Públiques
  
- de Benestar Social
  
- del Portaveu del Govern
  
Disposició final
  
Aquest decret entrarà en vigor el mateix dia de la seua aprovació.
  
València, 22 de maig de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO


Còpia Permalink ELI
Diari Oficial de la Generalitat Valenciana


Sumari del DOGV 3684, del 09-02-2000 (2000/554)

Informació pública de l’aprovació definitiva de l’homologació i el pla parcial de Lloma Llarga del Pla General d’Ordenació Urbana de Paterna.
---------------------------------------------------------------------------------------------------------------------------------------------

### Dades del document

Número de DOGV
:   3684

Data del DOGV
:   09-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/554


Organisme emissor
:   Ajuntament de Paterna

Tipus de document
:   Anunci

Informació pública de l'aprovació definitiva de l'homologació i el pla parcial de Lloma Llarga del Pla General d'Ordenació Urbana de Paterna. [2000/M554]
  
El conseller d'Obres Públiques, Urbanisme i Transports, en data 24 de novembre de 1999, adoptà una resolució per la qual s'aprovà definitivament l'homologació i el pla parcial de Lloma Llarga, del Pla General d'Ordenació Urbana de Paterna.
  
Cosa que fem pública per a coneixement general i perquè tinga els efectes que pertoquen. I se significa que, d'acord amb allò establit en l'article 70.2 de la Llei 7/1985, de 2
  
d'abril, Reguladora de las Bases del Règim Local, es publica la normativa íntegra del dit planejament en el Butlletí Oficial de la Província de València; queda així incorporada al Pla General d'Ordenació Urbana de Paterna.
Diari Oficial de la Generalitat Valenciana


Sumari del DOGV 3784, del 03-07-2000 (2000/5533)

Concurs número 2000/03. Campanya de màrqueting de promoció de Televisió Autonòmica Valenciana, SA.
--------------------------------------------------------------------------------------------------

### Dades del document

Número de DOGV
:   3784

Data del DOGV
:   03-07-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/5533


Data del document
:   28-06-2000

Organisme emissor
:   Radiotelevisió Valenciana (RTVV)

Tipus de document
:   Concurs

Descriptors 

:   * licitació
    * publicitat

Concurs número 2000/03. Campanya de màrqueting de promoció de Televisió Autonòmica Valenciana, SA. [2000/X5533]
  
1. Entitat adjudicadora
  
a) Organisme: Televisió Autonòmica Valenciana, SA.
  
b) Dependència que tramita l'expedient: Unitat de Compres RTVV.
  
c) Número d'expedient: 2000/03.
  
2. Objecte del contracte
  
Descripció de l'objecte: campanya de màrqueting de promoció de Televisió Autonòmica Valenciana, SA., Ref. 2000/03.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 412.771.627 pessetes, inclòs IVA.
  
5. Garanties
  
Fiança provisional: 2% del preu de licitació per a la presentació d`ofertes.
  
6. Obtenció de documentació i informació, plec de condicions aprovat
  
a) Entitat: Televisió Autonòmica Valenciana, SA.
  
b) Adreça: PG Accés Ademús, s/n
  
c) Localitat i codi postal: 46189 Burjassot (València)
  
d) Telèfon: 73 118 11 11
  
e) Telefax: 96 318 35 55 / 96 318 30 01
  
f) La data límit d'obtenció de documents i informació: plec disponible des de l'endemà de la publicació del present anunci fins a la data d'acabament d'ofertes, en la Recepció de RTVV de 9 a 15 hores.
  
8. Presentació de les ofertes
  
Vegeu plec.
  
a) Data límit de presentació: 18.07.2000, fins a les 14 hores
  
b) Lloc de presentació: Registre d'Entrada de RTVV, adreça més amunt indicada.
  
c) Termini durant el qual el licitador estarà obligat a mantindre la seua oferta (concurs): 3 mesos
  
9. Obertura de les ofertes
  
a) Acte públic en l'adreça més amunt indicada
  
b) Data: 19.07.2000
  
c) Hora: 12.30 hores
  
11. Despeses d'anuncis
  
A càrrec de l'adjudicatari.
Diari Oficial de la Generalitat Valenciana


Sumari del DOGV 3892, del 05-12-2000 (2000/9901)

RESOLUCIÓ de 23 de novembre de 2000, de la Direcció General de Personal, de la Conselleria de Cultura i Educació, per la qual es fa pública la data per a la celebració del sorteig dels vocals de les comissions de dictamen del procediment de provisió de places vacants a funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen els ensenyaments artístics i d'idiomes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/9901


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 23 de novembre de 2000, de la Direcció General de Personal, de la Conselleria de Cultura i Educació, per la qual es fa pública la data per a la celebració del sorteig dels vocals de les comissions de dictamen del procediment de provisió de places vacants a funcionaris docents dels cossos de professors d'Ensenyament Secundari, professors tècnics de Formació Professional i dels cossos que imparteixen els ensenyaments artístics i d'idiomes. [2000/A9901]
  
Convocat el procediment de provisió de places vacants a funcionaris docents del cossos de professors d'Ensenyament Secundari, professors tècnics de Formació Professional i els cossos que imparteixen ensenyaments artístics i d'idiomes, mitjançant Resolució de 18 d'octubre de 2000, i amb la finalitat de determinar la composició de les comissions que hauran de valorar els mèrits a què fan referència els apartats 2.1 i 1.2.3 de l'annex I-b) del barem de puntuacions, aquesta Direcció General ha resolt:
  
Que la celebració del sorteig per a determinar la composició de les esmentades comissions tinga lloc a la Conselleria de Cultura i Educació, el dia 11 de desembre de 2000, a les 10.00 hores del matí.
  
En el sorteig i per a cada comissió se seleccionaran deu professors: del primer al quart com a vocals titulars, del cinqué al vuité com a suplents i el nové i el desé com a reserves, que s'utilitzaran en el cas que algun dels anteriors que participara en el procediment de provisió no es trobara en el moment del sorteig en servei actiu.
  
València, 23 de novembre de 2000.- El director general de Personal: José Cano Pascual.